stanford-oval/wikipedia huggingface dataset:
Awak Kuier
Pelaajaura > Juniorivuodet

Kuier aloitti koripallon kymmenvuotiaana veljiensä innoittamana. Hänen kasvattajaseuransa on kotkalainen Peli-Karhut.
Kuier palkittiin vuonna 2016 B-tyttöjen SM-sarjan vuoden pelaajana. Kuier edusti Suomea Basketball Without Borders -maailmanleirillä helmikuussa 2017. Tuolloin 15-vuotias Kuier nousi mediaotsikoihin kyettyään ikäisekseen ja naiselle poikkeuksellisesti donkkaamaan. Jo tuolloin Kuierin taustajoukot saivat jatkuvasti yhteydenottoja Yhdysvalloista ja eurooppalaisseuroista.
Kuier vaihtoi loppuvuodesta 2017 seuraa Peli-Karhuista helsinkiläisen lukionsa Mäkelänrinteen lukion erikoisjoukkueeseen HBA-Märskyyn.
Joulukuussa 2019 Kuier hylkäsi Yhdysvalloista tarjotut yliopistostipendit ja ilmoitti lähtevänsä kauden päätyttyä ammattilaiseksi Eurooppaan.
Kuier teki 16. tammikuuta 2020 Tapiolan Honkaa vastaan pelatussa ottelussa 47 pistettä ja otti 19 levypalloa. Hän heitti ottelussa kahdeksan kolmen pisteen koria. Kuierin pistelukema oli suurin naisten pääsarjassa 17 vuoteen ja teholukema 54 sarjan historian toiseksi suurin. Hänet valittiin tammikuussa 2020 Naisten Korisliigan kuukauden pelaajaksi.
Pelaajaura > Virtus Eirene Ragusa

Kuier valitsi kesäkuussa 2020 uuden joukkueen useista eurooppalaisista vaihtoehdoista ja teki sopimuksen Italian pääsarjan kärkijoukkueisiin kuuluneen Virtus Eirene Ragusan kanssa. Sopimus oli nelivuotinen niin sanottu avoin sopimus, josta Kuier pystyisi ostamaan itsensä ulos esimerkiksi halutessaan siirtyä WNBA:han. Kuier pelasikin kesän 2021 Dallas Wingsissä, josta hän palasi talvikaudeksi 2021-22 takaisin Italian sarjaan Ragusaan.
Pelaajaura > Dallas Wings

Kuier valittiin toisena vuoden 2021 WNBA-varaustilaisuudessa. Hän oli ensimmäinen ei-amerikkalainen pelaaja, joka valittiin ensimmäisten viiden joukossa sitten australialaisen Liz Cambagen vuonna 2011. Hän pelasi ensimmäisen ottelunsa Dallasin riveissä 27. huhtikuuta 2021. Kueir oli ensimmäisenä kautenaan koko liigan nuorin pelaaja.
Pelaajaura > Reyer Venezia

Kesällä 2022 Kuier vaihtoi seuraa Reyer Venezian riveihin. Reyer Venezia pelaa sekä Italian pääsarjassa, Serie A:ssa että Eurocupissa. Keväällä 2024 seura voitti Italian mestaruuden ja Kuier palkittiin finaalien arvokkaimman pelaajan palkinnolla.
Pelaajaura > Maajoukkue

Kuier pelasi kymmeniä maaotteluita Suomen alle 16- ja 18-vuotiaiden maajoukkueissa. Suomen naisten maajoukkueessa hän debytoi alaikäisenä 11. marraskuuta 2017. Hän teki ottelussa Ranskaa vastaan viisi pistettä ja otti kuusi levypalloa.
Kuier oli huhtikuussa 2019 Mäkelänrinteen lukion joukkueessa voittamassa Kreikassa koululaisten maailmanmestaruutta.
Pelityyli ja ominaisuudet

Kuier on naispelaajaksi erittäin pitkä, ja hänen sylivälinsä on yli kaksimetrinen. Hän kykenee kuitenkin myös heittämään ja kuljettamaan palloa hyvin.
Saavutukset

Naisten Korisliigan kehittynein pelaaja 2019
Naisten Korisliigan torjuntakuningatar 2018 ja 2019
Naisten Korisliigan kuukauden pelaaja, tammikuu 2020
Yksityiselämä

Kuierilla on neljä vanhempaa veljeä. Hänen vanhempansa ovat Jehovan todistajia.
Kirjallisuutta

Smolander-Slotte, Riikka: Awak Kuier.  Helsinki:  Otava, 2022.  ISBN 978-951-1-42577-9.
Carnival Corporation & plc

Risteilyvarustamo Carnival Cruise Linesin risteilyalus M/S Carnival Conquest
Risteilyvarustamo Princess Cruisesin risteilyalus M/S Sea Princess
Carnival Corporation & plc on brittiläis-yhdysvaltalais-panamalainen laivanvarustamo ja maailman suurin risteilyvarustamo. Yhtiön alaisuudessa toimii 11 risteilyvarustamoa. Yhtiön päämajat ovat Lontoossa Isossa-Britanniassa ja Miamissa Yhdysvalloissa.
Historia > Carnival Corporation

Carnival Cruises & plc perustettiin vuonna 1972 nimen Carnival Cruise Lines alla. Kun se saavutti aseman yhtenä maailman suosituimmista risteily-yhtiöistä, se myi julkisesti 20 prosenttia kantaosakkeistaan vuonna 1987. Yhtiö hankki toisen varustamon lippunsa alle vuonna 1989, kun se osti Holland America Linen. Seuraavaksi Carnival Cruises & plc osti Seabourn Cruise Linen. Vuonna 1993 yhtiö muutti nimensä Carnival Corporationiksi ja hankki Cunard Linen vuonna 1998 ja Costa Crocieren vuonna 2000.
Historia > Carnival plc

Carnival plc perustettiin vuonna 2000 nimellä P & O Princess Cruises plc. Se syntyi, kun P & O hankki 1970- ja 1980-luvuilla itselleen risteilyvarustamoita, muun muassa Princess Cruisesin. Vuonna 1999 P & O Princess tuli Saksan markkinoille ostamalla enemmistöosuuden AIDA Cruisesista ja osti sen kokonaan itselleen vuonna 2000. Vuonna 2002 yhtiö ilmoitti luovansa Isoon-Britanniaan uuden risteilybrändin Ocean Village, joka aloitti toimintansa toukokuussa 2003. Tämä tapahtui sulautumana Carnival Corporationin kanssa jälkeen. Yhtiöt sulautuivat 17. huhtikuuta 2003. Samaan aikaan nimi P & O Princess poistettiin käytöstä, ja yhtiön uudeksi nimeksi tuli Carnival Corporation & plc.
Merkittäviä laivoja

Carnival Corporation & plc:llä on useita merkittäviä laivoja, kuten seuraavat:
Queen Mary 2 (Atlantin yli purjehtiva valtamerilinjalaiva) (Cunard)
Carnival Destiny (ensimmäinen yli 100 000 bruttotonnin risteilyalus) (Carnival Cruise Lines)
M/S Star Princess (laivalla tapahtui suuri tulipalo vuonna 2006) (Princess Cruises)
M/S Caribbean Princess (ensimmäinen laiva, jossa on ulkoilmaelokuvateatteri) (Princess Cruises)
Carnival Cruises & plc:n omistamat yhtiöt

Carnival Cruise Lines
Princess Cruises
Cunard Line
Holland America Line
Costa Cruises
AIDA Cruises
Iberocruceros
Seabourn Cruise Lines
P & O Cruises
P & O Cruises Australia
Ocean Village
Aiheesta muualla

Carnival Cruises & plc:n kotisivut
Rauhajärvi

Rauhajärvi voi tarkoittaa seuraavia:
Rauhajärvi, kylä Kangasniemellä
Rauhajärvi, järvi Mikkelissä ja Kangasniemellä
Rauhajärvi, järvi Pieksämäellä ja Joroisissa
Rauhajärvi, järvi Varkaudessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rauhajärvi”, voi hakea sivunnimihaulla, laajalla sivunnimihaulla tai tekstihaulla.
Rajiv Gandhi
Aiheesta muualla

Kuvia tai muita tiedostoja aiheesta Rajiv Gandhi Wikimedia Commonsissa
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Riitta Hämäläinen (näyttelijä)

| Riitta Hämäläinen> Henkilötiedot |
| --- | --- |
Syntynyt: 15. lokakuuta 1945 Kuopio
Kuollut: 25. kesäkuuta 1979 (33 vuotta) Alkmaar, Alankomaat
Ammatti:  näyttelijä
Puoliso:  Jerry Lebbing
Aiheesta muualla
IMDb 
Elonet
Riitta Hämäläinen (15. lokakuuta 1945 Kuopio – 25. kesäkuuta 1979 Alkmaar, Alankomaat) oli suomalainen lapsinäyttelijä.
Hämäläinen näytteli kahdessa elokuvassa, molemmissa päärooleja. Hän näytteli Ilona Tarvaista Jorma Nortimon ohjaamassa elokuvassa Pikku Ilona ja hänen karitsansa (1957) sekä Liisa Kaarina Salmista Toivo Särkän ohjaamassa elokuvassa Pieni luutatyttö (1958). Savon satutytöksi kutsutulta Hämäläiseltä julkaistiin vuonna 1957 satukirja Riitan satuja, jonka hän sekä kirjoitti että kuvitti.
Hämäläinen oli vuodesta 1966 naimisissa liikemies Jerry Lebbingin kanssa.
Renault Fuego

Renault Fuego
Renault Fuego on Renault’n vuosina 1980–1992 valmistama nelipaikkainen, kolmiovinen hatchback-korinen urheiluauto.
Fuego perustui pitkälti Renault 18 -malliin, jakaen saman pohjalevyn, voimansiirron ja muita osia. Myöhemmin Fuegon kojelauta lisättiin faceliftin yhteydessä R18-malliin. Euroopassa valmistus jatkui vuoteen 1986 (vuoteen 1985 Ranskassa ja vuoteen 1986 Espanjassa), mutta Argentiinan Renault valmisti ”Fuego GTA Max” -mallia vuoteen 1992 saakka. Sitä myytiin Yhdysvalloissa AMC:n jälleenmyyjäketjun kautta vuodesta 1982 vuoteen 1985. Se korvasi 1970-luvun Renault 15 ja 17 -coupét.
Fuego oli ensimmäinen sarjavalmistettu nelipaikkainen coupé, joka oli suunniteltu tuulitunnelissa, ja tuloksena tästä sen ilmanvastus oli matala 0,32–0,35. Vuodesta 1983 lähtien autoon oli saatavilla myös kauko-ohjattu avaimeton keskuslukitus, joka tuli myöhemmin moniin Renault-malleihin.
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Riippa

Riippa voi tarkoittaa seuraavia:
Riippa, kylä Kruunupyyssä
Riippa, kylä Kokkolassa
Riipan rautatieasema, rautatieliikennepaikka Kokkolassa.
Antero Riippa (1866–1949), amerikansuomalainen toimittaja
Esa Riippa (s. 1947), suomalainen taidegraafikko
Jooseppi Riippa (1868–1896) amerikansuomalainen runoilija
Juha Riippa (s. 1968), suomalainen jalkapalloilija
Ville Riippa, suomalainen kosketinsoittaja, sessiomuusikko, säveltäjä ja tuottaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riippa”, voi hakea sivunnimihaulla, laajalla sivunnimihaulla tai tekstihaulla.
Riitta Järvisalo

Riitta Irmeli Järvisalo (entinen sukunimi Järvisalo-Kanerva, 16. lokakuuta 1945 Kotka – 24. tammikuuta 2000 Mikkeli) oli suomalainen ekonomi ja sosialidemokraattinen kansanedustaja.
Järvisalon vanhemmat olivat osastonhoitaja Pentti Olavi Järvisalo ja merkantti Ilma Laina Inkeri Korpela, myöh. Shemeikka. Hän pääsi ylioppilaaksi 1965 Tampereen normaalilyseosta ja suoritti ekonomin tutkinnon 1968 Tampereen yliopistossa. Hän toimi Tampereella Wihuri-Yhtymä Oy Aarnion sihteerinä 1968–1970, Tampereen työväen teatterin myyntisihteerinä 1970–1972, kauppa- ja teollisuusministeriön yritystutkijana Tampereella 1979–1980 sekä Tampereen työväen teatterin talousjohtajana.
Järvisalo oli SDP:n kansanedustajana 1972–1979 ja 1982–1991 Hämeen läänin pohjoisesta vaalipiiristä. Toiselle kaudelleen hän tuli eduskuntaan kuolleen kansanedustaja Tellervo Maria Koiviston tilalle 12. maaliskuuta 1982. Järvisalo oli presidentin valitsijamiehenä vuosien 1978 ja 1982 presidentinvaaleissa, jäsenenä I ja II valtiosääntökomiteassa 1975–1977 sekä Tampereen kaupunginvaltuuston jäsen 1969–1981 ja 1989–1992. Eduskunnan tilintarkastajien puheenjohtajana Järvisalo toimi 1982–1990 ja eduskunnan laki- ja talousvaliokunnan varapuheenjohtajana 1983–1990.
Järvisalo oli naimisissa seutukaavatutkija Heikki Unto Kalevi Kanervan kanssa 1969–1990. Heillä on yksi tytär.
Carpark North

| Carpark North |
| --- | --- |

Tiedot
Toiminnassa:  1999–
Tyylilaji:  alternative rock, elektroninen rock
Kotipaikka:   Århus, Tanska
Laulukieli:  englanti
Jäsenet:  Lau Højen, laulu, kitara   Søren Balsner , laulu, basso   Morten Thorhauge, rummut  
Levy-yhtiö:  EMI  
Aiheesta muualla
www.carparknorth.dk
Infobox OKNimi-testi OK: 
Carpark North on tanskalainen alternative/electropop-yhtye. Sen jäsenet ovat Lau Højen (laulu, kitara), Søren Balsner (laulu, basso) ja Morten Thorhauge (rummut).
Carpark North julkaisi ensimmäisen demonsa, Carstereon, vuonna 2001 ja siitä tuli Tanskan kautta aikojen eniten myyty demo. Debyyttialbumillaan Carpark North (2003) yhtye antoi uuden elämän tanskalaiselle electropopmusiikille. Albumia myytiin yli 50 000 kappaletta. Kyseisen albumin tuotti Jon Schumann, joka on tuottanut levyjä muun muassa Kashmirille ja Mewille. Albumi sisälsi singlenäkin julkaistun kappaleen ”Transparent and Glasslike”, josta tuli hitti ja joka soi elokuvassa Midsommer.
Carpark Northin toinen albumi All Things to All People (2005) myi Tanskassa kultalevyrajan rikki. Samana vuonna yhtye esiintyi ensimmäistä kertaa Suomessa.
Diskografia > Studioalbumit

Carpark North (2003,  EMI)
All Things to All People (2005,  EMI)
Grateful (2008,  Copenhagen Records)
Lost (2010,  Sony Music Entertainment)
Phoenix (2014,  Copenhagen Records)
Hope (2017,  Copenhagen Records)
Diskografia > Kokoelma-albumit

Best Days (Greatest & Live) (2010,  Copenhagen Records)
Diskografia > EP:t

Carstereo (2000,  demo)
40 Days EP (2002)
Diskografia > Singlet

There's a Place (2001)
40 Days  (2002)
Transparent and Glasslike  (2003)
Wild Wonders  (2003)
Kiss Me  (2003)
Human (2005)
Best Day (2005)
Fireworks (2005)
Song About Us (Live in Copenhagen) (2005)
The Beasts (2005)
Shall We Be Grateful (2008)
More (2008)
Save Me From Myself (2009)
Leave My Place (2009)
Lost (Peace) (2010)
Just Human (2010)
Burn It (2010)
Leave My Place (re-release) (2011)
Everything Starts Again (2011)
Army of Open Arms (2013)
32 (feat. Stine Bramsen) (2013)
You're My Fire (feat. Nik & Jay)	(2014)
Unbreakable (2014)
Aiheesta muualla

Virallinen sivu (englanniksi)
Carpark North Myspacessa (englanniksi)
Carpark North EMI:n sivuilla
Britannian Grand Prix 2022

|  Britannian Grand Prix 2022  |
| --- | --- |
 10. osakilpailu 22 osakilpailusta kaudella 2022. 

Päivämäärä:  3. heinäkuuta 2022
Rata:  Silverstone Circuit
Sijainti:  Buckinghamshire ja Northamptonshire, Yhdistynyt kuningaskunta
Ratatyyppi:  Moottorirata
Radan pituus:  5,891 km
Kilpailun pituus:  52 kierrosta, 306,198 km
Sää:   Puolipilvinen
Paalupaikka
Kuljettaja:   Carlos Sainz   (Ferrari)
Paaluaika:  1.40,983
Palkintokoroke
Voittaja:   Carlos Sainz   (Ferrari)
Toinen:   Sergio Pérez   (Red Bull Racing)
Kolmas:   Lewis Hamilton   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.30,510 (kierroksella 52)
Britannian Grand Prix 2022 (virallisesti Formula 1 Lenovo British Grand Prix 2022) oli Formula 1 -kauden 2022 kymmenes osakilpailu, joka ajettiin 3. heinäkuuta Silverstonen moottoriradalla Englannissa Yhdistyneessä kuningaskunnassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 1. heinäkuuta | 13:00–14:00 | 15:00–16:00 | 1. vapaat harjoitukset |  |  |  |  |
| 1. heinäkuuta | 16:00–17:00 | 18:00–19:00 | 2. vapaat harjoitukset |  |  |  |  |
| 2. heinäkuuta | 12:00–13:00 | 14:00–15:00 | 3. vapaat harjoitukset |  |  |  |  |
| 2. heinäkuuta | 15:00–16:00 | 17:00–18:00 | Aika-ajot |  |  |  |  |
| 3. heinäkuuta | 15:00–17:00 | 17:00–19:00 | Kilpailu |  |  |  |  |
Vapaat harjoitukset

Ensimmäisten vapaiden harjoitusten aikana sääolosuhteet olivat erittäin sateiset, minkä vuoksi puolet kuljettajista jätti aikakierroksensa ajamatta. Radalla heilutettiin punaisia lippuja, kun Aston Martinin Lance Stroll pyörähti sateella ja hänen autonsa jäi kiinni Copse-mutkan soralle. Ensimmäisten vapaiden harjoitusten nopein oli Alfa Romeon Valtteri Bottas ennen Mercedeksen Lewis Hamiltonia ja Ferrarin Carlos Sainzia.
Toisissa vapaissa harjoituksissa kuljettajat pääsivät ajamaan kuivalla radalla. Monet tallit olivat tuoneet kilpailuviikonloppua varten erilaisia päivityksiä autoihinsa. Red Bull ei ajattanut kuskejaan ensimmäisissä vapaissa harjoituksissa sateen vuoksi, mikä vaikutti Max Verstappenin ja Sergio Pérezin ajamiseen harjoitusten aikana. Pérezin autossa oli lisäksi aerodynaaminen vika, mikä vaikutti auton nopeuteen. Teknisiä vikoja esiintyi myös Aston Martinin Sebastian Vettelin auton pohjassa ja Ferrarin Charles Leclercin moottorissa. Sainz oli toisten vapaiden harjoitusten nopein, Hamilton toinen ja McLarenin Lando Norris kolmas.
Kolmansissa vapaissa harjoituksissa Mercedeksen vauhti oli parempaa, kun Hamilton oli viides ja tallikaveri George Russell neljäs. Sainzilla oli puolestaan vaikeuksia autonsa aiheuttaman pomppimisen vuoksi. Kolmansien vapaiden harjoitusten nopein oli Verstappen, Pérez toinen ja Leclerc kolmas.
Aika-ajot

Aika-ajojen ensimmäisessä osiossa radalla oli aluksi sadetta, mikä aiheutti ruuhkaa radalle. Rata kuitenkin kuivui ajan kuluessa, jolloin Verstappen ja Leclerc ajoivat nopeinta vauhtiaan. Williamsin Nicholas Latifi ajoi jatkoon, mutta hänen tallikaverinsa Alexander Albon puolestaan karsiutui, koska Albon valitsi jäähdyttelykierrosten ajamisen kierrostensa välissä. Vettel karsiutui, koska hänen mielestään autossa ei ollut riittävästi nopeutta.
Toisessa osiossa talleilla oli vaikeuksia säätutkansa luotettavuuden kanssa, kun sade yltyi jälleen. Keltaisten lippujen vuoksi aikaparannuksia ei nähty karsiutumislistalla olleiden kuljettajien osalta, mutta Latifi ja Alfa Romeon Zhou Guanyu pääsivät jatkoon, joista Latifi ajoi ensimmäistä kertaa F1-urallaan jatkoon kolmanteen osioon.
Kolmannessa osiossa tallit ajoivat nopeimpia kierroksiaan välikelin renkailla, koska sadeolosuhteet muuttuivat. Osiossa nähtiin monta pyörähdystä ja ajovirhettä, muun muassa Latifin pyörähdys ensimmäisessä mutkassa, Verstappenin Stowe-mutkassa ja Leclercin mutkassa 14. Yllättäen Sainz ajoitti kierroksensa oikein ja ajoi nopeimman kierrosaikansa osion loppuvaiheessa, kun Verstappen puolestaan joutui Leclercin pyörähdyksen aiheuttamien keltaisten lippujen vuoksi luovuttamaan yrityksensä ajaa nopein kierrosaikansa. Sainz ajoi paalupaikalle ennen Verstappenia ja Leclerciä. Norris oli kuudes, kun hän taisteli Mercedeksen kuljettajia vastaan. Alpinen Fernando Alonso oli seitsemäs, vaikka hän menetti autostansa tehoja akun pitkäkestoisen latausajan vuoksi.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 55 |  Carlos Sainz | Ferrari | 1.40,190 | 1.41,602 | 1.40,983 | 1 |
| 2 | 1 |  Max Verstappen | Red Bull Racing-RBPT | 1.39,129 | 1.40,655 | 1.41,055 | 2 |
| 3 | 16 |  Charles Leclerc | Ferrari | 1.39,846 | 1.41,247 | 1.41,298 | 3 |
| 4 | 11 |  Sergio Pérez | Red Bull Racing-RBPT | 1.40,521 | 1.42,513 | 1.41,616 | 4 |
| 5 | 44 |  Lewis Hamilton | Mercedes | 1.40,428 | 1.41,062 | 1.41,995 | 5 |
| 6 | 4 |  Lando Norris | McLaren-Mercedes | 1.41,515 | 1.41,821 | 1.42,084 | 6 |
| 7 | 14 |  Fernando Alonso | Alpine-Renault | 1.41,598 | 1.42,209 | 1.42,116 | 7 |
| 8 | 63 |  George Russell | Mercedes | 1.40,028 | 1.41,725 | 1.42,161 | 8 |
| 9 | 24 |  Zhou Guanyu | Alfa Romeo-Ferrari | 1.40,791 | 1.42,640 | 1.42,719 | 9 |
| 10 | 6 |  Nicholas Latifi | Williams-Mercedes | 1.41,998 | 1.43,273 | 2.03,095 | 10 |
| 11 | 10 |  Pierre Gasly | AlphaTauri-RBPT | 1.41,680 | 1.43,702 |  | 11 |
| 12 | 77 |  Valtteri Bottas | Alfa Romeo-Ferrari | 1.41,396 | 1.44,232 |  | 12 |
| 13 | 22 |  Yuki Tsunoda | AlphaTauri-RBPT | 1.41,893 | 1.44,311 |  | 13 |
| 14 | 3 |  Daniel Ricciardo | McLaren-Mercedes | 1.41,933 | 1.44,355 |  | 14 |
| 15 | 31 |  Esteban Ocon | Alpine-Renault | 1.41,730 | 1.45,190 |  | 15 |
| 16 | 23 |  Alexander Albon | Williams-Mercedes | 1.42,078 |  |  | 16 |
| 17 | 20 |  Kevin Magnussen | Haas-Ferrari | 1.42,159 |  |  | 17 |
| 18 | 5 |  Sebastian Vettel | Aston Martin Aramco-Mercedes | 1.42,666 |  |  | 18 |
| 19 | 47 |  Mick Schumacher | Haas-Ferrari | 1.42,708 |  |  | 19 |
| 20 | 18 |  Lance Stroll | Aston Martin Aramco-Mercedes | 1.43,430 |  |  | 20 |
107 % aika: 1.46,068
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 55 |  Carlos Sainz | Ferrari | 52 | 2:17.50,311 | 1 | 25 |
| 2. | 11 |  Sergio Pérez | Red Bull Racing-RBPT | 52 | +3,779 | 4 | 18 |
| 3. | 44 |  Lewis Hamilton | Mercedes | 52 | +6,225 | 5 | 15+1 |
| 4. | 16 |  Charles Leclerc | Ferrari | 52 | +8,546 | 3 | 12 |
| 5. | 14 |  Fernando Alonso | Alpine-Renault | 52 | +9,571 | 7 | 10 |
| 6. | 4 |  Lando Norris | McLaren-Mercedes | 52 | +11,943 | 6 | 8 |
| 7. | 1 |  Max Verstappen | Red Bull Racing-RBPT | 52 | +18,777 | 2 | 6 |
| 8. | 47 |  Mick Schumacher | Haas-Ferrari | 52 | +18,995 | 19 | 4 |
| 9. | 5 |  Sebastian Vettel | Aston Martin Aramco-Mercedes | 52 | +22,356 | 18 | 2 |
| 10. | 20 |  Kevin Magnussen | Haas-Ferrari | 52 | +24,590 | 17 | 1 |
| 11. | 18 |  Lance Stroll | Aston Martin Aramco-Mercedes | 52 | +26,147 | 20 |  |
| 12. | 6 |  Nicholas Latifi | Williams-Mercedes | 52 | +32,511 | 10 |  |
| 13. | 3 |  Daniel Ricciardo | McLaren-Mercedes | 52 | +32,817 | 14 |  |
| 14. | 22 |  Yuki Tsunoda | AlphaTauri-RBPT | 52 | +40,910 | 13 |  |
| Kesk. | 31 |  Esteban Ocon | Alpine-Renault | 37 | Polttoainepumppu | 15 |  |
| Kesk. | 10 |  Pierre Gasly | AlphaTauri-RBPT | 26 | Kolarivauriot (Tsunoda) | 11 |  |
| Kesk. | 77 |  Valtteri Bottas | Alfa Romeo-Ferrari | 21 | Vaihdelaatikko | 12 |  |
| Kesk. | 63 |  George Russell | Mercedes | 0 | Kolari (Gasly, Zhou) | 8 |  |
| Kesk. | 24 |  Zhou Guanyu | Alfa Romeo-Ferrari | 0 | Kolari (Russell) | 9 |  |
| Kesk.. | 23 |  Alexander Albon | Williams-Mercedes | 0 | Joukkokolari | 16 |  |
Nopein kierros:  Lewis Hamilton (Mercedes) 1.30,510 (kierroksella 52).
Lähteet:
Muuta

Formula 1 -sarjan sääntöjä ja teknisiä asetuksia valvova World Motor Sport Council -järjestö julkisti ennen kilpailuviikonlopun alkua uusia sääntömuutoksia liittyen polttoaineen lämpötilaan, siipien taipumiseen ja pienten autonosien korjaamiseen valvotuissa olosuhteissa.
Sebastian Vettel ajoi vuoden 1992 maailmanmestari Nigel Mansellin Williams FW14B -autoa testatakseen sen ajettavuutta hiilineutraalilla polttoaineella.
FIA otti kilpailuviikonlopun aikana uudelleen käyttöön poljinkameran, joka asennettiin testattavaksi Lando Norrisin autoon ensimmäisiä vapaita harjoituksia varten.
Kilpailuviikonlopun alussa entinen F1-kuljettaja ja -maailmanmestari Nelson Piquet aiheutti kohua rasistisilla kommenteillaan Lewis Hamiltonista, minkä seurauksena hänet poistettiin Brittiläisten kilpa-autoilijoiden kerhon (engl. British Racing Drivers’ Club) kunniagalleriasta.
Mick Schumacherin ensimmäiset MM-pisteet.
Re-Volt

| Re-Volt |
| --- | --- |

Kehittäjä:  Probe Software
Julkaisija:  Acclaim Entertainment
Jakelija:  App Store ja Steam
Julkaistu:  1999
Lajityyppi:  ajopeli
Pelimuoto:  moninpeli ja yksinpeli
Ikäluokitus:  ESRB: Kaikenikäisille  USK 0 
Alusta:  Nintendo 64, Microsoft Windows, PlayStation, IOS, Sega Dreamcast ja Android
Jakelumuoto:  CD-ROM, lataus, Nintendo 64 Game Pak ja digitaalinen jakelu
Lisää peliartikkeleitaVideopelien teemasivulla
Re-Volt on Acclaim Entertainmentin vuonna 1999 julkaisema RC-autoilupeli.